Samal ajal kui Sindi Laulukoor ja Tarvastu segakoor Üits Viis harjutasid rahvamajas häälte kokkulaulmist, käis Sindi Seltsimaja juhataja Priit Kask koos kohalike elanikega Johan Laidoneri sünnikohas, et võidupäeva eelõhtul süüdata suurmehe sünnikohta tähistava mälestusmärgi juures Eesti vägede ülemjuhataja mälestuseks küünal. Viiratsi vallavanem ja Kindral Johan Laidoneri Seltsi liige Sulev Kannimäe ütles, et kahjuks on jäänud Laidoneri sünnikoha külastamine pärast Viljandi lossiparki ratsamonumendi  paigaldamist väga tagasihoidlikuks ja sellepärast valmistas Sindi esinduse poolt küünla süütamine talle heameelt.